महाराजा एक्सप्रेस

महाराजा एक्सप्रेस ही भारतातील आणि जगातील सर्वात आलिशान पर्यटन रेल्वेगाड्यांपैकी एक आहे. ही रेल्वे भारतीय रेल्वे खानपान आणि पर्यटन महामंडळाद्वारे चालवली जाते. २०१२ सालापासून सलग सात वर्षे या रेल्वेला वर्ल्ड ट्रॅव्हल अवॉर्ड्समध्ये जगातील अग्रगण्य आलिशान रेल्वे हा पुरस्कार मिळाला आहे.

 इतिहास 
महाराजा एक्सप्रेसची सुरुवात मार्च २०१० मध्ये झाली. सुरुवातीला हा आयआरसीटीसी आणि कॉक्स अँड किंग्स इंडिया लिमिटेड यांचा संयुक्त उपक्रम होता. पुढे हा करार रद्द होऊन २०११ पासून या रेल्वेचे संपूर्ण व्यवस्थापन आयआरसीटीसीने आपल्याकडे घेतले. भारतीय रेल्वेने ही रेल्वे जागतिक स्तरावरील पर्यटकांना आकर्षित करण्यासाठी सुरू केली.

 सुविधा 
या रेल्वेमध्ये एकूण २३ डबे असून त्यांचे नाव भारतातील विविध राजेशाही रत्नांवरून (उदा. मोती, हिरा, नीलम) ठेवण्यात आले आहे.

 राहण्याची सोय 
यात १४ डबे प्रवाशांच्या निवासासाठी आहेत. यामध्ये डिलक्स केबिन, जुनिअर सुइट, सूट आणि एका भव्य प्रेसिडेन्शियल सूटचा समावेश आहे.

 खाद्यसेवा 
या गाडीत मयूर आणि रंग महाल नावाची दोन भव्य रेस्टॉरंट्स आहेत.

 मनोरंजन 
रेल्वेमध्ये सफारी बार आणि राजा क्लब नावाचे लाउंज बार आहेत.

 मार्ग 
महाराजा एक्सप्रेस प्रामुख्याने उत्तर आणि मध्य भारतात चार प्रमुख मार्गांवर चालते:

 द हेरिटेज ऑफ इंडिया -- ६ रात्री / ७ दिवस - मुंबई ते दिल्ली (उदयपूर, जोधपूर, बिकानेर, जयपूर, रणथंभोर, आग्रा मार्गे).
 द इंडियन पॅनोरमा -- ६ रात्री / ७ दिवस - दिल्ली ते दिल्ली (जयपूर, रणथंभोर, फत्तेपूर सिक्री, आग्रा, ओरछा, खजुराहो, वाराणसी मार्गे).
 द इंडियन स्प्लेंडर -- ६ रात्री / ७ दिवस - दिल्ली ते मुंबई (आग्रा, रणथंभोर, जयपूर, बिकानेर, जोधपूर, उदयपूर मार्गे).
 ट्रेझर्स ऑफ इंडिया -- ३ रात्री / ४ दिवस - दिल्ली-आग्रा-रणथंभोर-जयपूर-दिल्ली (सुवर्ण त्रिकोण).

 तिकीट दर 
महाराजा एक्सप्रेसचे दर अमेरिकन डॉलरमध्ये निश्चित केले जातात आणि निवडलेल्या पॅकेज व केबिनच्या प्रकारानुसार बदलतात. खालील तक्ता एका व्यक्तीसाठी प्रति सहलीचा अंदाजे दर दर्शवतो:

+ महाराजा एक्सप्रेस तिकीट दर (अंदाजे दर) केबिन प्रकार  ३ रात्री / ४ दिवस (USD)  ६ रात्री / ७ दिवस (USD) डिलक्स केबिन  $३,९०० - $४,५००  $७,००० - $७,५०० जुनियर सुइट  $४,९०० - $५,५००  $९,५०० - $१०,००० सुइट  $७,६०० - $८,०००  $१३,५०० - $१४,५०० प्रेसिडेन्शियल सुइट  $१३,००० - $१४,०००  $२३,००० - $२४,०००
*टीप: कर (जीएसटी) आणि हंगामाप्रमाणे दरांमध्ये बदल होऊ शकतो.*

 चित्रदालन 

 हे सुद्धा पहा 
 पॅलेस ऑन व्हील्स
 डेक्कन ओडिसी
 गोल्डन चॅरियट
 रॉयल राजस्थान ऑन व्हील्स
 भारतीय रेल्वे खानपान आणि पर्यटन महामंडळ
 भारतातील पर्यटन

 संदर्भ 

 बाह्य दुवे 
 अधिकृत संकेतस्थळ

वर्ग:भारतीय रेल्वे 
वर्ग:भारतातील पर्यटन रेल्वेगाड्या

वर्ग:आलिशान रेल्वेगाडी
वर्ग:इ.स. २०१० मधील निर्मिती